
DISSERTATIO  MEDICA 


IN  A  UG  URALIS 


DE 


ANASARCA. 


AUCTORE  NICOLAO  MARKEY,  A.  B.  T.  C,  D. 


Omnium  morborum  qui  genus  humanum  in¬ 
vadunt,  nullus  forsitan  animum  medicorum  ae¬ 
que  occupavit  a  temporibus  Hippocratis 
usque  ad  praesens  ac  Anasarca.  Omnis  sexus 
atque  aetas,  obnoxii  aggressioni  ejus  videntur, 
neque  hyems,  neque  aestas  videntur  in  id  im¬ 
perium  habere. 

DEFINITIO. 

Anasarca  secundum  Cullenum  in  classe 
Cachexiarum  enumerata,  atque  ordine  intumes- 
centiarum,  etiam  ab  eo  divisa  est  in  serosam, 
oppilatam,  exanthematicam,  anaemiam,  atque 
debilium.  Ab  eo  sic  definitur.  “  Corporis  to- 
"  tius  vel  partis  intumescentiamollis,inelastica.5, 
Morbus  hic  primum  sese  ostendit  cum  talorum 
atque  pedum  oedemate  circa  vesperum,  quod 
breve  tempus  mane  evanescit,  etiam,  vestigium 
digiti,  cum  pressura  fit,  retinet;  sed  cutis  partis 
ejusdem  in  colorem  pallidiorem  mutata  est.  Pro¬ 
fessor  Tuomy  sic  loquitur  “  Sometimes  anery- 
“  sipelatousinflammation  spreads  over  the  drop- 
“  sical  surface,  especiallyin  thelegs,  whence  the 
“  skin  becomes  hot,  inflamed,  and  hard;  this  ap- 
<c  pearance  is  most  commonly  combined  with 

“  diseased  liver,  and  is  not  uncommon  in  ha- 
“  bitual  drunkards  ;  it  happens,  too,  in  those 
“  poor  people  whose  naked  legs  are  much 
“  exposed  to  the  weather,  such  as  washerwo- 
“  men.”*  Sensim  oedema  femora,  atque  trun¬ 
cum  ipsum  occupat,  nec  sistit  hic,  verum 
sese  extendit  usque  ad  faciem  et  palpebras 
ipsas.  Telam  reticulatam  undique  perva¬ 
dit,  et  interdum  usque  ad  fabricam  eam  quae 
in  pulmonibus  existit,  tunc  dyspnoea  cum 
tussi  aegrum  vexat,  non  sine  expectoratione  : 
urina  quantitate  parca  fit,  colore  ruberrima  se¬ 
dimentum  dejiciens,  interdum  subalbida,  et 
copiosor ;  alvus  adstricta,  tamen  subinde  diar¬ 
rhoea  morbum  comitatur ;  vultus  pallidus,  ali¬ 
quando  subflavus,  perspiratio  suppressa,  sitis 
magna,  marcor  universalis,  atque  alia  sympto¬ 
mata  cachectica  adsunt.  Cum  morbus  origi¬ 
nem  trahit  a  debilitate  locali  vel  universali, 
curatio  non  est  tam  exspes,  quam  cum  malum 
ponit  sedem  in  aliquo  viscerum.  Quando  co¬ 
natus  sum  symptomata  enumerare,  dixi  quod 


*  Vide  Tuomy  on  the  Principal  Discascs  ofDublin. 

cutis  persaepe  arida  existit,  atque  excretio 
ejus  nimis  parca,  sed  secundum  Culle- 
num  vis  medicatrix  naturae  mirifice  talia 
symptomata  amovere  tentat  profuso  sudore, 
qui  erumpit  interdum  tota  corporis  super¬ 
ficie  sponte  sua,  et  morbum  omnino  evanes¬ 
cit  tempore  brevi,  aut  si  hoc  non  accidisset, 
forsitan  vomitus,  purgatio,  aut  copia  urinae 
major  solito,  interdum  symptomata  levat.  Si 
fabrica  ullorum  organorum  quae  vitae  subser¬ 
viunt  a  conditione  naturali  mutata  sit,  cum 
marcore  universali,  et  aliis  signis  minus  faustis, 
exempli  gratia,  petechiis,  ecchymosi,  haemorr¬ 
hagia,  calore  febrili,  dyspnoea,  pulsu  debili  at¬ 
que  frequente,  tum  periculum  maximum  in¬ 
stat.  Ars  anatomica  nobis  demonstrat  sedem 
hujus  morbi  in  tela  reticulata  esse. 

CAUSAE  EXCITANTES. 


Usus  liber  potationis  spirituosae,  perspira tio 
obstructa,  compressio  venarum,  vel  forsan  etiam 
vasorum  lymphaticorum,  evacutiones  profusae, 
exanthemata  praecipuae  scarlatina,  debilitas, 
febres  intermittentes,  corpus  frigori  objectum, 
quando  praeter  ordinem  naturalem  calet,  re¬ 
cubitus  humi5  vel  in  vestibus  madidis. 

Preterea  alias  causas  enumerare  possem  quas 
nonulli ;  Medici  inter  eas  collocant,  sed  hae  jam 
recensitae  fortasse  sufficiant. 

CAUSA  PROXIMA. 


Multos  annos,  auctores  medici  de  causa 
proxima  hydropis  disputavere,  tamen  adhuc 
in  obscuro  plerumque  condi  videtur. 

Plurimi  nunc  existimant  causam  proximam 
morbi  esse  absorptionem  minutam,  vel  effusio¬ 
nem  auctam,  vel  utrasque. 

Obstructiones  viscerum  thoracis,  vel  abdo¬ 
minis,  hodie  causam  partim  proximam  esse 
existimantur. 

Hujus  Almae  Academiae  eruditus  ingeni- 
osusque  Professor  Alison,  huic  opinioni  fa¬ 
vere,  videtur.  4 

RATIO  MEDENDI. 


Tria  consilia  complectitur. 

lmum,  Causas  remotas  morbi  submovere. 

2dum,  Fluidum  serosum  jamdudum  collec¬ 
tum  deplere. 

3tum,  Constitutioni  vigorem  reddere,  atque 
habitum  universalem  corroborare. 

In  morbis  hydropicis  decet  nos  maxima  cu¬ 
ra  perscrutari  an  morbus  sit  idiopathicus  an 
oriatur  a  morbo  alio  ;  nam  si  causa  amoveatur, 
saepe  curationem  possumus  efficere,  exempli 
gratia,  si  morbus  a  venaesectione  repetita  oria- 

tur,  id  oportet  nos  in  futurum  evitare,  vel  si 
originem  a  febre  intermittente  trahat,  quae 
aegrum  per  longum  tempus  vexaverit,  si  veli¬ 
mus  curationem  efficere,  hanc  primum  prae¬ 
veniendam  esse.  Si  oedema  existeret  a  pres¬ 
sura  tumoris,  qui  obstructionem  vasis  lym¬ 
phaticis  facit,  removeatur.  Si  oedema  mem¬ 
brum  invadat  ob  debilitatem  vel  luxationem, 
aut  injuriam  aliam  circumdetur,  fasciis  laneis, 
ut  partes  debiles  sustineantur  donec  balneo 
frigido,  atque  aliis  tonicis  vigorem  amissum  re¬ 
cuperaverit. 

Interdum  scarificat  iones  leves  sed  non  sine 
periculo  sphaceli,  ob  quam  causam  nunc  fere 
negliguntur,  eodem  quoque  consilio  emplastra 
vesicatoria  applicantur,  sed  aequo  periculo. 

Excitatio  excretionum  variarum  est  modus 
alius  fluidum  removendi,  quod  per  telam  reti¬ 
culatam  diffusum  est.  In  quo  efficiendo  emeti¬ 
ca,  purgantia,  diaphoretica,  et  diuretica,  evacua¬ 
tionibus  quas  producunt,  actioni  absorbentium 
favent.  Emetica  saepe  repetita  interdum  non 

sine  effectu  felici  adhibentur.  Sed  si  vires 

>  1  i  w  wn  ijita  *  t  i 

aegri  ex  usu  multum  comminutae  essent  sine 
diminutione  morbi,  tum  ab  administratione 
eorum  melius  desistitur.  Sulphas  cupri  talium 
remediorum  est  optimum,  quoniam  minus 
vires  frangit  quam  alia  remedia  hujusmodi. 
Remedia  purgantia,  etiam  in  morbis  hydropi¬ 
cis  multum  usurpantur,  consilio  promovendi 
secretionem,  atque  fluxum  alvi  cum  actione 
aucta  absorbentium ;  quoniam  stimulus  me¬ 
dicamentorum  drasticorum  citius  consti¬ 
tutioni  impertitur,  idcirco  ea  saepius  exhi¬ 
bentur,  quam  mitiora.  Supertartras  potas- 
sae  cum  j alapa,  cambogia,  elaterium,  scammo¬ 
nia,  et  alia  hujusmodi,  valde  utilia  aliquando 
sunt.  Evacuantia  drastica  tamen  utilisssima 
fiunt  cum  habitus  aegri  iners  est,  et  anasarca 
aeque  diffudit  se  per  totum  corpus,  tum  enim 
toti  corpori  quasi  impetum  faciunt.  Remedia 
diaphoretica  etiam  usurpantur  in  hujus  morbi 
curatione,  et  cum  sagaciter  exhibentur  non 
sunt  sine  virtute  propria  ;  nam  reminiscor  ho¬ 
minem  aegrotum  anasarca  in  nosocomio  Eb- 
lanensi  Patricii  Dun  equitis  aurati,  vidisse, 

qui  sorpsisset  multa  remedia  purgantia  aeque 
ac  diuretica  sine  beneficio  ullo  manifesto.  Tan¬ 
dem  noster  Professor  Crampton,  experiri  de¬ 
crevit  quid  diaphoretica  remedia  possent,  et 
ideo  balnea  tepida  aegro  praescripsit,  quibus 
postquam  usus  est  per  tempus  breve ,  sudor 
profusus  toti  corpori  inducebatur  et  symptoma¬ 
ta  hydropica  cito  evanescebant.  Tamen  exis¬ 
timo,  remediis  his  proprium  periculum  esse, 
praesertim  si  debilitas  adsit. 

Remedia  stimulantia  augent  actionem  ab¬ 
sorbentium,  atque  hoc  modo  fluidum  collectum 
amoveatur .  Inter  haec  remedia,  praeparata  hy. 
drargyri  varia  utilissima  sunt,  praesertim  si  amo¬ 
veant  morbum,  a  quo  anasarca  oriatur.  Frictio 
cum  pannis  laneis  saepe  repetita  durante  die  ad 
absorbentia  excitanda  utilis  est.  Inter  remedia 
diuretica  contra  anasarcam,  Digitalis,  enume¬ 
ratur,  quam  medici  nunquam  antea  in  tanta 
quantitate  ac  nunc  praescribunt;  tamen  existi¬ 
mo  effectum  ejus  multo  esse  incertiorem 
cum  exhibetur  per  se,  quam  cum  aliis  remediis 
hujusmodi  conjungitur.  Verissimum  tamen 
et  maxime  dolendum  est,  effectus  horum  me- 

dicamentorum  adeo  esse  incertos,  ut  nemo  Me¬ 
dicus  potest  polliceri  se  aegro  per  ullum  medi¬ 
camentum  urinam  movere  posse,  saepe  enim 
quod  validissimum  habetur,  urinam  ne  minime 
excitat.  Vidi  effectus  felicissimos  oriri  ab  usu 
pilularum  e  digitali,  scilla  et  submuriate  hy- 
drargyri  contra  opinionem  Blackall,  qui 
nisus  est  demonstrare,  ut  oporteat  nos  ex¬ 
hibere  remedia  discreta,  perinde  ut  urina  co¬ 
agulata  fit  igne  aut  acido  nitrico,  vel  si  durat 
immutata.  Paenitet  me  dicere  quod  doctrina  de 
morbis  hydropicis  a  Blackall  allata,  vix 
trutinam  experientiae  sustinet ;  vidi  enim  in 
casibus  quibus  fuiturina  coagulata,  remedia  quae 
Blackall  improbat,  esse  valde  utilia  contra 
opinionem  generalem.  Fortasse  Withering 
solus  nobis  indicavit  in  quibus  casibus  digitalis 
sit  efficax,  qui  dicit  esse  inutilem  aegris,  quibus 
sunt  fibrae  tensae  atque  robur  magnum,  sed  si 
pulsus  sit  debilis  aut  intermittens,  atque  membra 
oedematosa  cum  corpore  molli,  vultu  pallido, 
cuti  frigida,  tunc  virtu  s  diuretica  digitalis  max¬ 
ime  manifesta.  Cum  functiones  ventriculi 
sint  vitiatae,  et  nausea  vel  diarrhaea  aegrum 

invadit,  et  cachexia  magis  pollet  quam  anasar- 
ca  ipsa,  tum  hoc  remedium  dubium  est.  Nisi 
digitalis  votis  nostris  responderit,  septimanas 
duas,  tum  oportet  nos  ab  usu  ejus  desistere,  et 
aliud  remedium  diureticum  in  ejus  locum  sub¬ 
stituere.  Experimenta  Doctorum  Home,  at¬ 
que  Ferriar  ostendere  videntur  potassae  su  - 
pertartratem  virtute  anti-hydropica  praestante 
indutum  esse,  tamen  adhuc  sub  judice  lis  est. 
Varia  praeparata  junipero  existimantur  diure¬ 
tica,  Scilla,  Spiritus  aetheris  nitrosi,  Lytta,  Ni- 
cotiana,  Pyrola,  Colchicum,  et  alia  hujus  modi 
quae  non  sunt  inferiora  Digitali  et  Potassae 
supertartrati.  Debilitas  quam  medici  multi 
in  morbis  hydropicis  asserunt  adesse,  vix  un¬ 
quam  deterruit  Professorem  Crampton  ab 
depletione  ope  ferri  et  cucurbitularum  ;  ante 
oculos  semper  habuit  inflammationem  sub¬ 
acutam  adesse ;  quam  rationem  medendi  suc¬ 
cessus  experientia  ejus  confirmat,  quoniam  an¬ 
no  hoc  multos  aegros  hydropicos  ab  nosocomio 
Eblanensi  Patrici  Dun  equitis  aurati,  dimis¬ 
sos  sanatos  tali  modo  curationis  vidi. 

Corroborare  systema  indicatio  est  tertia  quae 
proposita  est.  Cum  morbus  recens  est  saepe 
possumus  cursum  ejus  reprimere  remedia  to- 
nica  opportune  exhibendo.  Sed  quandocun- 
que  morbus  perlongum  tempus  duraverat,  to- 
nica  periculosum  est  exhibere,  donec  remediis 
antea  propositis  fluidi  collecti  evacuatio  fiat. 
Fortasse  tonica  optima  sunt  praeparata  varia 
corticis  Cinchonae,  Myrrhae  Ferri,  Gentianae, 
Cuspariae,  Cascarillae,  et  haec  igitur  opportune 
exhiberi  oportet,  non  sine  exercitatione  mo¬ 
derata  quotidie,  et  quoque  pedes,  talos,  et  crura 
circumdare  fascia  lata  lanea  arcte  circumvoluta 
expeditissimum  est ;  et  sursum  bene  fricare 
subinde  etiam  convenit.  Interdum  inflammatio 
erysipelatosa,  quae  saepe  in  gangraenam  currit, 
pedes  corripit  Anas  arca  affectorum.  Lotiones 
refrigerantes,  ut  solutio  acetatis  Plumbi,  Mu- 
riatis  et  Acetati  Ammoniae,  etiam  decocturam 
corticis  Cinchonae,  [et  cataplasmata  ejusdem 
generis  applicationes  sunt  valde  utiles.  Si  cre¬ 
dimus  Ferriar,  infusum  Digitalis  in  tali  af¬ 
fectione  non  est  inefficax  cum  pro  lotione  ute¬ 
retur.  Dieta  eorum  qui  Anasarca  afficiuntur 

sit  concoctu  facilis  et  nutriens,  praecipue  caro 
cum  vegetabilibus  aromaticis  ut  allio,  cepa, 
sinape,  armoracia,  et  potus  sit,  praecipue  re¬ 
mediis  diureticis  conjunctus.  Si  situs  aegri 
esset  humidus,  se  transferat  in  regionem  sic¬ 
cam  et  calidiorem. 

